Zuiplanung vo da Regiarung vo da Obapfoiz im Joar 1975 woa de Earichtung vo ana Vawoitungsgmoaschoft midm Zentrum Wörth und da Zuaweisung vo Brennberg, Pfatter und Wiesent. Wörth woa domid eihvastondn und hod de Eihgmoanung vo Wiesent gfoadad. Brennberg hod a Voawoidgmoa mid Altenthann buidn woin, Wiesent und Pfatter hom sejbstständig bleim woin. Trotzdem is 1978 de Vawoitungsgmoaschoft mid dene via Gmoana kemma. Scho 1980 hom jedoch Wiesent und Pfatter weng neia Richtlinien vom Bayerischn Stootsministerium ihre kommunoie Sejbstständigkeit zruckeahoidn. Brennberg hod emfois an Entlossungsontrog aus da Vawoitungsgmoaschoft gstejd, dea jedoch weng zu gringa Eihwohnazoih obglehnt worn is.